Държавен вестник, бр. 62, 2018 г., стр. 25

БРОЙ  62	
Д Ъ Р Ж А В Е Н  В Е С Т Н И К 	
СТР.  25  
4.1.1. Разработване и производство на нов отбранителен продукт
Този вариант за реализация се предлага от шест от осемте чуждестранни и български корабострои-
телни фирми, които са отговорили с конкретни предложения на Исканията за предоставяне на информа-
ция. Основното предимство на този вариант е, че ще се покрият напълно изискванията на Военномор-
ските сили по отношение на необходимите бойни способности.
4.1.2. Модернизация на съществуващ отбранителен продукт
Възможност за удовлетворяване на отбранителните способности е вариантът за модернизация на фре-
гата пр. 1159 и корвети пр. 1241.2.
При този вариант покриването отчасти1 на изискванията към новия модел патрулен кораб налага ос-
новна модернизация, чрез промяна в конструкцията и инсталиране и интегриране на ново оборудване и 
въоръжение, по стандартите на НАТО, обхващащи:
· системите за комуникация и опознаване;
· монтиране на БИУС;
· система за обмен на тактическа информация Link 11 (Link 22) или Link 16;
· нови системи за самозащита;
· нови радиолокационни и оптико-електронни системи за наблюдение на надводната, подводната и 
въздушната обстановка и управление на оръжията;
· монтиране на нови и интеграция на наличното въоръжение и техника към БИУС.
Трябва да се има предвид, че корпусите и двигателите им са към края на своя жизнен цикъл. Удъл-
жаването на срока им на експлоатация изисква основен ремонт. 
Видно е, че модернизацията на корабите с изтичащ ресурс, произведени в бившия СССР, ще бъде 
скъпоструваща и дори след нейното извършване корабите няма да отговарят напълно на необходимите 
изисквания, като наличие на вертолетна площадка, хангар и др.
4.1.3. Наемане, дарение или предоставяне за безвъзмездно ползване за определен срок на отбранителен 
продукт
Към настоящия момент няма актуално предложение за наемане, дарение или предоставяне за без-
възмездно ползване на патрулни кораби, които да удовлетворяват оперативните и тактико-техническите 
изисквания.
4.1.4. Придобиване чрез участие в по линия на НАТО и ЕС, двустранни и многонационални инициативи
Към настоящия момент няма актуален международен проект на НАТО и ЕС за проектиране и стро-
ителство на патрулни кораби, отговарящи на изискванията на ВМС на Република България.
Съгласно Доклад № 77 от Direct Support Team (DST), Smart Defence от 1 февруари 2018 г., за текущото 
състояние на многонационалните проекти по инициативата на НАТО „Интелигентна отбрана“, общият 
брой на активните към момента проекти/предложения/намерения е 107, разпределени, както следва:
· Група 1 – 39 проекта;
· Група 2 – 47 предложения за проекти;
· Група 3 – 21 намерения за проекти.
Към момента завършените проекти са двадесет, като всички са свързани с логистични проблеми и 
никой от тях не включва придобиването на нов отбранителен продукт. 
От всички тези инициативи единствено Проект 1.41 „Mission Modularity“ може да бъде свързан по 
някакъв начин с придобиването на многофункционални модулни патрулни кораби, тъй като целта на 
проекта е създаването на стандарти на НАТО за мисийно ориентираните модули, които да се инсталират 
на корабите в зависимост от спецификацията на мисията. Към момента все още няма разработени такива 
стандарти, които да бъдат приложени.
По инициативата на ЕС „Обединяване и споделяне“, утвърдена от Европейския парламент за разви-
тието и изграждането на европейски отбранителни способности, необходими за подкрепата на Общата 
политика за сигурност и отбрана, както и за постигане на национални цели в областта на способностите 
с цел избягване на ненужно дублиране между държавите – членки на ЕС, също се разработват проек-
ти. От приетите до момента проекти единствено Проект „Морско патрулиране и ескортиране (Maritime 
Patrolling and Escorting)“ може да бъде използван в интерес на проекта, тъй като неговата цел е да се 
хармонизират изискванията за бъдещо развитие на ново поколение кораби за патрулиране. Проектът се 
развива в три направления:
· Кораб за логистично осигуряване (Naval Logistic/Cooperation on Naval Support Ship) – изследват се 
възможностите за сътрудничество при разработването на кораб за логистична поддръжка, като се взети 
под внимание изискванията на НАТО;
· Разработване на ново поколение модулни морски системи (Develop next generation of sea-based modular 
systems );
· Доизграждане на способности за борба с морски мини (Enhance maritime counter measure capability).
Към момента няма разработени стандарти за модулните морски системи.
През 2013 г. Европейската агенция по отбрана създава Колективна база данни за отбранителните 
способности и проекти на страните – членки на Съюза – CODABA. Базата данни съдържа инфор-
мация за съществуващите способности във ВС на държавите от ЕС, както и за техните планове за 
развитие (проекти за модернизация, планове за развитие и т. н.). На база на текущото състояние 
1 Конструкцията на корпуса на двата проекта кораби не позволява монтирането на вертолетна 
площадка и хангар.